Gedig: Die huis van my vaderArgieffoto (Foto: Unsplash, Pixabay) Johan Hambidge (1956) In my pa se studeerkamer staan daar ’n ensiklopedie van A tot Z, ’n Webster met ’n indeks vir my kindervingers. Veral reptiele en dinosourusse in kleur afgedruk kon ure lank my verbeelding aanvuur. Daar was vele boeke, ja, sommige ongelees, ander vol notas en selfs ’n briefie van sý pa, my Dowe Oupa Frank, wat waarsku: die lewe skuld jou niks . . . Met hierdie skuldlas leef ek al bykans ses dekades lank: For poetry makes nothing happen, daardie motto uit Auden, dikwels verkeerd aangehaal en meestal misverstaan. My pa, my ou Dad, hoe swaar dra ek nie aan verlange en verdriet? My pa, my ou Dad, was alles dan so verniet? Uit: Indeks deur Joan Hambige Uitgewer: Human & Rousseau Prys: R175-00* *Prys onderhewig aan verandering Koop die boek by Graffiti Boeke